ANNA-KARENINA-WEB-compressed	En veir ara hemna, pauhicada ena pòrta e a mand de gésser, li cridèc: “T'è dit que te demores!” E damb era indecision e era manca d'eloquéncia que Constantin se'n sabie de tostemp, comencèc, campant a toti, a condar era istòria de Krizky, era sua expulsion dera universitat per tòrt d'auer format ua societat d'ajuda as estudiants praubi e as collègis dominicaus, eth sòn ingrès coma mèstre en un collègi popular e com dempús se lo processèc sense saber perqué.